Hans von Seisser

Hans von Seisser (født 9. desember 1874 i Würzburg i Bayern, død 14. april 1973 i München) var en tysk offiser og politileder. I 1923 var han sjef for det bayerske politi og var en del av et triumviratet i Bayern som ellers bestod av Gustav von Kahr og Otto von Lossow. De tre fikk ufrivillig en rolle i Hitlers ølkjellerkupp.

München var i 1923 blitt rammet av politisk vold og sosial uro. I september utlyste ministerpresident Eugen von Knilling krigslover og gav Gustav von Kahr diktatoriske fullmakter. Sammen med von Kahr og Otto von Lossow dannet von Seisser et triumvirat.

Det året var det flere høyreorienterte grupper som ønsket å etterligne Benito Mussolinis marsj mot Roma med en marsj mot Berlin. Blant disse var en gruppering rundt den gamle krigsstidskommandør general Erich Ludendorff og nazistpartiet anført av Adolf Hitler. Hitler forsøkte å bevirke dette med det som senere ble kalt ølkjellerkuppet. Hitler og Ludendorff søkte støtte fra «triumviratet». Men Kahr, Seisser og Lossow hadde sine egne planer om å få på plass et nasjonalistisk diktatur uten Hitler, og opptrådte slik at Hitler-kuppet slo feil.

Seisser gikk den 31. januar 1930 av som politioberst og gikk i pensjon. Etter nazistenes maktovertakelse satt han i en periode fengslet i konsentrasjonsleiren Dachau.

Fra mai til august 1945 ble han av den amerikanske okkupasjonsmakt innsatt for en kortere tid som politipresident for byen München.

Referanser 

Personer fra Würzburg
Tyske arméoffiserer
Tyske politifolk
Fanger i tyske konsentrasjonsleire
Deltakere i Ølkjellerkuppet
Fanger i Dachau
Tysk militærpersonell (Hæren i Keiserrike)
Tyskere fra første verdenskrig